Φώτιος Παπαθανασίου

Ο Φώτιος Παπαθανασίου ήταν Έλληνας στρατιωτικός. Διετέλεσε νομάρχης στην Πρέβεζα.

 Βιογραφία 
Ο Φώτιος Παπαθανασίου γεννήθηκε στη Θήβα το 1923. Οι γονείς του ήταν εκπαιδευτικοί και ολοκλήρωσε τις γυμνασιακές του σπουδές στην Κρήτη.Βλ. άρθρο της Ημερήσιας Εφημερίδας της Πρέβεζας Τοπική Φωνή, φύλλο 492, της Παρασκευής 27ης Φεβρουαρίου 1976, σελ. 1, με τίτλο: Ποίος ο νέος Νομάρχης Πρεβέζης κ. Φώτ. Παπαθανασίου. Απόφοιτος της Στρατιωτικής Σχολής Ευελπίδων, συμμετείχε στον Εμφύλιο Πόλεμο ως διοικητής Λόχου Ορεινών Καταδρομών (Λ.Ο.Κ.). Λόγω τραυματισμού του μετατάχθηκε σε κατάσταση πολεμικής διαθεσιμότητας. Υπηρέτησε στο Ελληνικό Υπουργείο Εξωτερικών. Για μία τριετία υπηρέτησε ως τεχνικός σύμβουλος στα Υπουργεία Εξωτερικών και Εσωτερικών της κυβερνήσεως του Κογκό (Ζαΐρ). Ήταν γνώστης της αγγλικής και γαλλικής γλώσσας.

Έλαβε μέρος στις πολεμικές επιχειρήσεις της απελευθέρωσης της Ιταλίας με την ΙΙΙη Ελληνική Ορεινή Ταξιαρχία του Ρίμινι. Στις επιχειρήσεις αυτές διακρίθηκε και προήχθηκε επ' ανδραγαθία. Συμμετείχε στις επιχειρήσεις των Δεκεμβριανών με την προαναφερθείσα Ταξιαρχία και διακρίθηκε επίσης διά προαγωγής επ΄ ανδραγαθία.

Τιμήθηκε με τον Χρυσού Σταυρό του Φοίνικος μετά Ξιφών, με το Χρυσούν Αριστείον Ανδρείας και με Πολεμικόν Σταυρόν Εξαιρέτων Πράξεων.

Διορίσθηκε Νομάρχης Πρέβεζας την 13η Φεβρουαρίου 1976,Βλ. Φ.Ε.Κ., τεύχος Γ΄, Αρ. 74/13.2.1976. όπου έφτασε και ανέλαβε υπηρεσία την 25η Φεβρουαρίου 1976.Βλ. Τοπική Φωνή, φύλλο 492, 27ης Φεβρουαρίου 1976, σελ. 1. Παρέμεινε Νομάρχης στην Πρέβεζα μέχρι την 25η Ιουνίου 1976.Βλ. Φ.Ε.Κ., τεύχος Γ΄, Αρ. 289/25.6.1976.

 Παραπομπές 

Κατηγορία:Νομάρχες Πρέβεζας
Κατηγορία:Τάγμα του Φοίνικος
Κατηγορία:Αριστείο Ανδρείας
Κατηγορία:Πολεμικός Σταυρός Α' Τάξεως
Κατηγορία:Έλληνες στρατιωτικοί
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες αξιωματικοί επίλεκτων δυνάμεων
Κατηγορία:Χρυσός Σταυρός του Τάγματος του Φοίνικα
Κατηγορία:Χρυσό Αριστείο Ανδρείας
Κατηγορία:Έλληνες Νομάρχες